ALGTEKST-TERVIKTEKST

Kinnitatud administratsioonidirektori 23.03.2021 korraldusega nr 50

Redaktsiooni jõustumise kuupäev: 23.03.2021

Infotehnoloogia osakonna struktuur ja ülesannete kirjeldus

1. **Üldsätted**
   1. Käesoleva korraldusega sätestatakse infotehnoloogia osakonna (edaspidi *osakond*) struktuur ja ülesannete kirjeldus.
   2. Osakond on moodustatud ja tegutseb vastavalt haldus- ja tugistruktuuriüksuste põhimäärusele.
   3. Rektor on määranud osakonna kuulumise administratsioonidirektori (edaspidi *vastutusala juht*) vastutusalasse.
   4. Osakonna nimetus inglise keeles on *Information Technology Services*.
2. **Osakonna põhieesmärk**:
   1. Osakonna põhieesmärk on vastavalt haldus- ja tugistruktuuriüksuste põhimäärusele infotehnoloogiliste teenuste, vahendite ning infosüsteemide toimimise ja arengu tagamine vastavalt ülikooli põhitegevuse vajadusele.
3. **Osakonna ülesanded põhieesmärgi täitmiseks**:
   1. kavandada ja koordineerida infotehnoloogia arengut ülikoolis;
   2. pakkuda arvuti- ja õppetöökoha arendust ja haldust;
   3. pakkuda infosüsteemide ja rakenduste arendust ning haldust;
   4. pakkuda IT kasutajatuge ja -tellimuste haldust;
   5. pakkuda IT taristu arendust ja haldust;
   6. pakkuda multimeedia teenuste arendust ja haldust;
   7. täita muid õigusaktidest tulenevaid ja vastutusala juhi poolt antud ülesandeid.
4. **Osakonna struktuuri kuuluvad**:
   1. Kasutajatoe talitus (inglise keeles HelpDesk Division);
   2. Multimeedia talitus (inglise keeles *Multimedia Development Division*);
   3. Taristu talitus (inglise keeles *Infrastructure Division*);
   4. Tarkvaraarendustalitus (inglise keeles *Software Development Division*).
5. **Kasutajatoe talituse ülesanded on**:
   1. kesksetele infotehnoloogia teenustele kasutajatoe tagamine;
   2. kasutajate pöördumiste (sh intsidentide ja probleemide) menetlemine ja lahendamine;
   3. IT teenuste, riist- ja tarkvara hankimisel, seadistamisel ning kasutamisel ülikooli liikmeskonna nõustamine;
   4. infotehnoloogiliste vahendiste ja teenuste hankimine ning soetatud varade üle arvestuse pidamine;
   5. arvutitöökohtade (sh vajaliku tarkvara, printerite ning muude töökohal vajalike lisaseadmete) seadistamine ja haldamine;
   6. IT valdkonda kuuluvate õigusaktide täitmise kontrollimine ja puuduste kõrvaldamiseks ettepanekute tegemine.
6. **Multimeedia talituse ülesanded on:**
   1. avalike õpperuumide esitlustehnika ja multimeedia lahenduste (sh videovõimekuse) arendamine ja haldamine;
   2. ülikooli esindusruumide heli-, valgus-, video- ja esitlustehnika arendamine ja haldamine;
   3. esitlustehnika ja multimeedia lahendustega muude ruumide varustamine;
   4. teiste ülikooli struktuuriüksustega esitlustehnika ja multimeedia lahenduste hankimise, kasutamise ja arendamise osas koostöö tegemine.
7. **Taristu talituse ülesanded on:**
   1. digitaalse identiteedi (UNI-ID) ja autentimislahenduste arendamine ja haldamine;
   2. ühistöö- ja kaugjuurdepääsu lahenduste pakkumine ja haldamine;
   3. kõne- ja andmetaristu arendamine ja haldamine;
   4. õppetöökoha (sh kesksete arvutiklasside) arendamine ja haldamine;
   5. taristu arhitektuuri ja selle komponentide arendamine ja haldamine;
   6. tuumiktaristu tehniliste vahendite üle arvestuse pidamine;
   7. ülikooli kesksetele infotehnoloogilistele lahendustele serveri ja majutus teenuse pakkumine;
   8. infoturbe põhimõtete ja meetmete välja töötamine, ajakohasena hoidmine ning nende rakendamine;
   9. IT alaste komponentide monitoorimine;
   10. volitatud kasutajatele süsteemidele ja andmetele juurdepääsu tagamine;
   11. vastavalt infosüsteemi või rakenduse turvaklassile andmete säilimise tagamine;
   12. infosüsteemide ja rakenduste sihipärase kasutamise üle järelevalve teostamine ning võimalike kahjude ärahoidmiseks vajalikke meetmete rakendamine;
   13. infotehnoloogiliste pilvelahenduste kasutamise koordineerimine.
8. **Tarkvaraarendustalituse ülesanded on:**
   1. infosüsteemide ja rakenduste arendamine ning haldamine;
   2. arenduste portfelli halduse juhtimine;
   3. IT arhitektuuri arendamine ja haldamine ning arendustellimuste arhitektuuri kooskõlastamine;
   4. arendustööde teostamine ja arenduspartnerite koordineerimine;
   5. arenduspartnerite leidmiseks hangete korraldamine;
   6. arenduste mittefunktsionaalne testimine ja dokumenteerimine;
   7. infosüsteemide ja rakenduste teenustasemete lepete sõlmimine;
   8. IT arhitektuuri ja infoturbe põhimõtete rakendamine.